Επίδραση ζωοτεχνικών παραμέτρων στην οικονομικότητα πτηνοτροφικών εκμεταλλεύσεων αυγοπαραγωγικής κατεύθυνσης: μια τυπολογική προσέγγιση
Creators: name: Γιακουμής, Σταύρος Ανδρέα
Publisher: name: Aristotle University of Thessaloniki
Year: 2017
Subjects: Πτηνοτροφία
Αυγοπαραγωγικές εκμεταλλεύσεις
Ζωοτεχνικές παράμετροι
Aviculture
Firms with direction in eggs’ productivity
Zootechnical parameters

description: Η πτηνοτροφία αποτελεί έναν από τους σημαντικότερους κλάδους της αγροτικής οικονομίας γενικότερα και της κτηνοτροφίας ειδικότερα, καθώς προσφέρει αυτάρκεια στη χώρα μας, στην παραγωγή ορνίθειου κρέατος και αυγών σε μεγάλο ποσοστό που κατά καιρούς έχει φτάσει να υπερβαίνει το 90%. Ο πτηνοτροφικός κλάδος έχει υψηλή προσαρμογή στις σύγχρονες διαχειριστικές πρακτικές και τεχνολογίες, μπορεί να αναπτύξει μεγάλη επιχειρηματική νοοτροπία με υψηλές προοπτικές βιώσιμης ανάπτυξης καθώς παράγει το 40% της συνολικής εγχώριας παραγωγής κρέατος με διαρκώς αυξανόμενες τάσεις, προσφέρει 15.000 θέσεις εργασίας και προϊόντα υψηλής διατροφικής αξίας. Στην ακόλουθη εργασία αναφέρονται στατιστικά στοιχεία για την παραγωγή ορνίθειου κρέατος και κυρίως για την παραγωγή αυγών σε παγκόσμιο και ευρωπαϊκό επίπεδο, κυρίως δίνονται δεδομένα για την εγχώρια παραγωγή των πτηνοτροφικών μονάδων που με τα προϊόντα τους την ελληνική αγορά καθιστώντας την αυτάρκη, και άλλες ευρωπαϊκές αγορές με εξαγωγές οι οποίες βρίσκονται σε πρώιμο στάδιο. Για τη συλλογή των στοιχείων κατά τη διεξαγωγή της έρευνας και τον προσδιορισμό της οικονομικότητας των πτηνοτροφικών εκμεταλλεύσεων, χρησιμοποιήθηκαν μελέτες περιπτώσεων (case study) σε επιλεγμένες επιχειρήσεις του κλάδου. Η μέθοδος της περιπτωσιολογικής μελέτης – πολλαπλών περιπτώσεων ιδιαίτερα – κερδίζει συνεχώς έδαφος, καθώς επιτρέπει μία αναλυτική και εις βάθος προσέγγιση του αντικειμένου της έρευνας και επιπλέον οδηγεί σε περισσότερο πλούσια και λεπτομερή δεδομένα, τα οποία δεν είναι εύκολο να συλλεχθούν με τη χρήση διαφορετικών μεθόδων (Miles and Huberman,1994, Yin,1994). Μολονότι οι περιπτωσιακές μελέτες δε μπορούν οδηγήσουν σε γενικεύσεις, κρίθηκαν ως η κατάλληλη μέθοδος για τη συγκεκριμένη έρευνα, καθώς προσφέρουν μία γνώση από «πρώτο χέρι» ως προς τις πραγματικές συνθήκες λειτουργίας των επιχειρηματικών μονάδων που δραστηριοποιούνται στον κλάδο της πτηνοτροφίας (Σιάρδος, 2005). Ειδικότερα, για τη διεξαγωγή της έρευνας επιλέχθηκαν δέκα επιχειρήσεις που δραστηριοποιούνται στον υπό μελέτη τομέα. Οι πέντε από αυτές είναι πτηνοτροφικές εκμεταλλεύσεις μεσαίου μεγέθους και οι υπόλοιπες πέντε είναι μεγαλύτερες επιχειρήσεις, που παράλληλα κατέχουν σημαντική θέση στην αγορά (βάσει κύκλου εργασιών). Επίσης, υπολογίστηκαν χρηματοοικονομικοί δείκτες, βάσει των ισολογισμών των πτηνοτροφικών επιχειρήσεων και εκμεταλλεύσεων, όπως δημοσιεύονται. Η επιλογή πτηνοτροφικών εκμεταλλεύσεων και επιχειρήσεων, διαφόρων βαθμίδων και οργάνωσης, επιδιώκει τη συγκριτική ανάλυση στον τρόπο λειτουργίας και των εφαρμοζόμενων στρατηγικών, δεδομένου ότι αποτελούν ανταγωνιστές. Τα απαραίτητα χρηματοοικονομικά δεδομένα, αντλήθηκαν από τις οικονομικές καταστάσεις, για το διάστημα των ετών από το 2009 έως το 2014 (ισολογισμοί) των επιχειρήσεων, ενώ εκτιμήθηκαν μια σειρά χρηματοοικονομικών αριθμοδεικτών. Η χρήση των αριθμοδεικτών αποτελεί μία από τις πλέον διαδεδομένες και δυναμικές μεθόδους χρηματοοικονομικής αναλύσεως (Νιάρχος, 2004). Στην παρούσα μελέτη υπολογίστηκαν δείκτες που αναφέρονται στην Ρευστότητα, στον Κίνδυνο και στην Αποτελεσματικότητα της λειτουργίας της μονάδας και που θεωρούνται από πολλούς συγγραφείς κατάλληλοι για να σκιαγραφήσουν την πορεία και τη βιωσιμότητα μιας επιχείρησης (Ουσταμπασίδης κ.α., 2000). Οι δείκτες υπολογίστηκαν αρχικά για την κάθε μία εκμετάλλευση/επιχείρηση. Στη συνέχεια υπολογίστηκε ο μέσος όρος των αριθμοδεικτών για την πρώτη και δεύτερη ομάδα, διαχρονικά. Τέλος έγινε μια σύγκριση των μέσων όρων των δύο ομάδων
description: Aviculture is one of the most important branches of rural economy generally and livestock farming specifically, due to the fact that offers self-sufficiency in our country, in the production of hen’s meat and eggs, which occasionally has exceeded the percentage of 90%. The branch of aviculture has high adaptation in the modern administrative practices and technologies and can also develop big enterprising mentality with prospects of viable growth because it produces the 40% of total domestic production of meat. In addition, it offers 15000 places of work and products of high nutritional value. In the following research are used statistical data from the production of hen’s meat and mainly from egg’s productivity in world and European level. Statistical data are also given from the domestic production of poultry firms. Moreover, different case studies in selected enterprises are used in order to collect reliable results because this method allows analytic and to depth approach of object of research and leads to richer and in detail data. As far as the research is concerned, 10 enterprises of the branch are chosen. 5 of these are poultry firms of smaller balance sheet and the remaining 5 of these are bigger enterprises with significant position in the branch of aviculture. Furthermore, different financial indicators from the balance sheets of these firms are calculated, as they are published. These essential financial data were taken from the financial statements of these firms for the period of years from 2009 to 2014 (balance sheets). The use of ratios is one of the most widespread and dynamic methods of financial analysis. In this study are calculated indicators referring to liquidity, to risks and effectiveness of the operation of the unit and according to many authors, these ratios outline the viability of a firm. These indices were initially calculated for each farm /enterprise. Then, the average of the ratios for the first and second group is calculated over time. Finally, there was a comparison of the averages of the two groups